## Zakon o izmjenama i dopunama Zakona o preuzimanju zakona iz podrućja trgovine, tržišta i cijena koji se u Republici Hrvatskoj primjenjuju kao republički zakoni

### NN 29/1992 (19.5.1992.), Zakon o izmjenama i dopunama Zakona o preuzimanju zakona iz podrućja trgovine, tržišta i cijena koji se u Republici Hrvatskoj primjenjuju kao republički zakoni

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
8. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o preuzimanju zakona iz područja trgovine, tržišta i cijena koji se u Republici Hrvatskoj primjenjuju kao republički zakoni

Proglašavam Zakon o izmjenama i dopunama Zakona o preuzimanju zakona
iz područja trgovine, tržišta i cijena koji se u Republici Hrvatskoj primjenjuju
kao republički zakoni, kojeg je Sabor Republike Hrvatske donio na skupnoj
sjednici Društveno-političkog vijeća 8. svibnja 1992, Vijeća općina 8.
svibnja 1992. i Vijeća udruženog rada 8. svibnja 1992.

Broj : PA4-36/ 1-92.

Zagreb. 13. svibnja 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o preuzimanju zakona iz podrućja trgovine, tržišta i cijena koji se u Republici Hrvatskoj primjenjuju kao republički zakoni

Članak 1.

U Zakonu o preuzimanju zakona iz područja trgovine, tržišta i cijena
koji se u Republici Hrvatskoj primjenjuju kao republički zakoni ("Narodne
novine", br. 53/91. i 73/91.) u članku 2. dodaje se novi stavak 2.
koji glasi: "Naziv zakona iz članka 1. točka 3. mijenja se i glasi:
"Zakon o sustavu kontrole cijena" (u daljnjem tekstu: Zakon)".

Članak 2.

Članak 1. Zakona briše se.

Članak 3.

Članak 3. Zakona mijenja se i glasi: "Poduzeća mogu cijene odnosno
tarife za prodaju električne energije, nafte i prirodnog plina, osnovnih
naftnih derivata (laka, srednja i teška lož ulja, primarni benzini, mlazno
gorivo, tekući naftni plin, bitumen i bazno ulje), usluga prijevoza putnika
i stvari u unutarnjem željezničkom prometu, pisama, dopisnica i telefonskog
impulsa u unutarnjem poštanskom i telefonskom prometu mijenjati uz suglasnost
Vlade Republike Hrvatske".

Članak 4.

Iza članka 3. Zakona dodaje se novi članak koji glasi: "Članak
3a. Proizvodaći lijekova za humanu upotrebu formiraju cijene u skladu s
odnosima ponude i potražnje na domaćem tržištu a u odgovarajućem odnosu
prema cijenama u zemljama iz kojih se uvozi pretežan dio lijekova i sirovina
za proizvodnju lijekova uz prethodno mišljenje Ministarstva zdravstva".

Članak 5.

U Zakonu članci 7., 8., 9. i 10. brišu se.

Članak 6.

U članku 12., Zakona stavak 1., točka 3. briše se.

Članak 7.

Članak 19. Zakona mijenja se i glasi: "Za privredni prijestup kaznit
će se poduzeće novčanom kaznom u iznosu od peterostrukog do dvadesetostrukog
iznosa cijene zaračunate iznad propisanih cijena (članak 3. i 13.). Za
radnju iz stavka 1. ovoga članka kaznit će se za privredni prijestup odgovorna
osoba u poduzeću novčanom kaznom od 25.000 hrvatskih dinara".

Članak 8.

U članku 21., Zakona stavku I., točka 1. briše se.

Članak 9.

U Zakonu u člancima 2a., 2b., 2c., 2d., 6., 9., 10., 17. i 22. riječ:
"društvena" briše se, a riječ "sistem" zamjenjuje se
riječju: "sustav" u odgovarajućem padežu.

Članak 10.

Stupanjem na snagu ovoga zakona prestaje važiti Uredba o kontroli cijena
određenih proizvoda i usluga ("Narodne novine", br. 60/91.).

Članak 11.

Odluka o suglasnosti na povečanje cijena umjetnih gnojiva ("Narodne
novine", br.11/92) ostaje na snazi do završetka proljetne sjetve 1992
godine.

Članak 12.

Ovaj zakon stupa na snagu osmoga dana od dana objave u "Narodnim
novinama".

Klasa: 307-04/92-01 /09

Zagreb, 8. svibnja 1992.

SABOR REPUBLIKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r**

. Predsjednik Vijeća udruženog rada

**mr. Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 29/1992-719